钦定古今图书集成/明伦汇编/闺媛典/第310卷 > 皇清四十三 > 梅奭祚妻鲍氏
## 钦定古今图书集成/明伦汇编/闺媛典/第310卷 > 皇清四十三 > 梅奭祚妻鲍氏

按《宣城县志》：“鲍氏，梅奭祚妻。性至孝，姑得危证，刲股进之而愈。已复刲股起。其夫于濒死，夫患痿痹，卧床八载，氏谨事药饵，扶持转动，躬运粪秽无倦。夫亡，氏年二十四，子幼稚，贫无立锥，为人纺织缝纴，每至夜分，以活遗孤。或劝他适，辄引针自刺流血。冬无火，膝冷至腰，手足皱裂不稍怠。年七十犹绩，闻者泪下。”